ᱨᱟᱹᱣᱩᱞᱠᱮᱞᱟ ᱩᱰᱟᱹᱱ ᱰᱟᱹᱦᱤ

ᱨᱟᱹᱣᱩᱞᱠᱮᱞᱟ ᱩᱰᱟ,ᱱ ᱰᱟᱹᱦᱤ (IATA: RRK, ICAO: VERK) ᱫᱚ ᱨᱟᱹᱣᱩᱞᱠᱮᱞᱟ ᱳᱰᱤᱥᱟ ᱨᱮ ᱢᱮᱱᱟᱜ ᱢᱮᱱᱟᱜ ᱢᱤᱫ ᱩᱰᱟᱹᱱ ᱰᱟᱦᱤ ᱠᱟᱱᱟ ᱾ ᱱᱚᱶᱟ ᱨᱟᱹᱣᱩᱞᱠᱮᱞᱟ ᱠᱷᱚᱱ ᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱪᱷᱮᱸᱰ ᱠᱚᱞᱚᱱᱤ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱵᱟᱹᱲᱛᱤ ᱠᱟᱛᱮ ᱫᱟᱬᱟᱱ ᱦᱤᱡᱩᱜ ᱠᱟᱱ ᱦᱚᱲ, ᱥᱤᱧᱚᱛᱤᱭᱟᱹ ᱤᱥᱴᱤᱞ ᱞᱤᱢᱤᱴᱮᱰ ᱟᱹᱢᱟᱹᱞᱤᱭᱟᱹ ᱟᱨ ᱮᱢᱟᱱ ᱦᱚᱲ ᱠᱚ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾ ᱱᱚᱸᱰᱮ ᱠᱷᱚᱱ ᱠᱚᱞᱠᱟᱛᱟ ᱟᱨ ᱵᱷᱩᱵᱚᱱᱮᱥᱚᱨ ᱛᱮ ᱩᱰᱟᱹᱱ ᱜᱟᱹᱰᱤ ᱫᱚ ᱥᱮᱱᱚᱜ ᱠᱟᱱᱟ ᱾

ᱱᱟᱜᱟᱢ
ᱱᱚᱶᱟ ᱩᱰᱟᱹᱱ ᱨᱚᱱᱣᱮ ᱫᱚ ᱮᱦᱚᱵ ᱴᱟᱴᱟ ᱤᱥᱴᱤᱞ ᱠᱩᱢᱯᱟᱹᱱᱤ ᱫᱟᱨᱟᱭ ᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱑᱙᱕᱐ ᱥᱟᱞᱮ ᱨᱮ ᱾ ᱥᱩᱱᱫᱚᱨᱜᱚᱰ ᱮᱞᱟᱠᱟ ᱨᱮ ᱢᱮᱱᱟᱜ ᱰᱚᱞᱢᱟᱭᱤᱴ ᱟᱨ ᱮᱴᱟᱜ ᱛᱚᱯᱟ ᱫᱩᱨᱤᱵᱽ ᱤᱭᱟᱹᱛᱮ ᱥᱚᱨᱵᱷᱮ ᱟᱨ ᱦᱮᱥᱮᱱ ᱵᱮᱵᱚᱥᱛᱟ ᱠᱚ ᱧᱮᱞ ᱯᱚᱨᱚᱠ ᱞᱟᱹᱜᱤᱫ ᱴᱟᱴᱟ ᱤᱥᱴᱤᱞ ᱨᱤᱱ ᱟᱹᱢᱟᱹᱞᱤᱭᱟᱹ ᱠᱚᱣᱟᱜ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱵᱮᱵᱚᱥᱛᱟ ᱞᱮᱱᱟ ᱾

᱑᱙᱖᱑ ᱥᱟᱞᱮ ᱨᱮ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱥᱤᱧᱚᱛ ᱥᱚᱨᱠᱟᱨ ᱟᱜ ᱮᱭᱟᱨᱯᱚᱨᱴ ᱚᱛᱷᱚᱨᱤᱴᱤ (AAI) ᱫᱟᱨᱟᱭ ᱛᱮ ᱦᱟᱛᱟᱣ ᱠᱟᱛᱮ ᱱᱚᱰᱮ ᱠᱷᱚᱱ ᱨᱟᱺᱪᱤ ᱟᱨ ᱠᱚᱞᱠᱟᱛᱟ ᱛᱮ ᱫᱤᱱᱟᱹᱢ ᱩᱫᱟᱹᱱ ᱦᱤᱡᱩᱜ ᱥᱮᱱᱚᱜ ᱮᱦᱚᱵ ᱠᱮᱫᱟ ᱾ ᱟᱨᱦᱚᱸ ᱑᱙᱘᱐ ᱨᱮ ᱱᱚᱸᱰᱮ ᱠᱷᱚᱱ ᱵᱷᱩᱵᱚᱱᱮᱥᱚᱨ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱝ ᱵᱮᱵᱚᱥᱛᱟ ᱭᱮᱱᱟ ᱢᱮᱱᱠᱷᱟᱱ ᱑᱙᱙᱐ ᱥᱟᱞᱮ ᱥᱮᱫ ᱨᱮ ᱫᱚ ᱵᱚᱸᱫᱽ ᱞᱮᱱ ᱛᱟᱦᱮᱸᱫ ᱾ ᱑᱙᱙᱔ ᱥᱟᱞᱮ ᱨᱮ ᱥᱤᱧᱚᱛᱤᱭᱟᱹ ᱤᱥᱴᱤᱞ ᱚᱛᱷᱚᱨᱤᱴᱤ ᱞᱤᱢᱤᱴᱮᱰ (SAIL) ᱱᱚᱶᱟ ᱩᱰᱟᱹᱱ ᱰᱟᱹᱦᱤ AAI ᱴᱷᱮᱱ ᱠᱷᱚᱱ ᱪᱟᱪᱞᱟᱣ ᱵᱷᱟᱹᱨᱭᱟᱹ ᱦᱟᱛᱟᱣ ᱠᱟᱛᱮ ᱟᱡᱟᱜ ᱡᱮᱴ ᱩᱰᱟᱹᱱ ᱮ ᱵᱮᱵᱷᱟᱨ ᱮᱫᱟ ᱾

᱒᱐᱐᱗ ᱥᱟᱞᱮ ᱨᱮ ᱟᱨᱫᱚᱲᱦᱟ AAI ᱦᱚᱛᱮᱛᱮ ᱱᱚᱸᱰᱮ ᱠᱷᱚᱱ ᱩᱰᱟᱹᱱ ᱩᱰᱟᱹᱣ ᱨᱮᱱᱟᱜ ᱡᱚᱛᱷᱟᱛ ᱢᱚᱱᱮ ᱠᱟᱛᱮ ᱦᱟᱛᱟᱣ ᱨᱩᱣᱟᱹᱲ ᱠᱮᱫᱼᱟ ᱾ ᱮᱭᱟᱨ ᱳᱰᱤᱥᱟ ᱨᱮᱱᱟᱜ ᱩᱰᱟᱹᱱ ᱜᱟᱹᱰᱤ ᱱᱚᱸᱰᱮ ᱠᱷᱚᱱ ᱡᱷᱟᱨᱥᱩᱜᱩᱰᱟ ᱥᱮᱫ ᱛᱮ ᱵᱷᱩᱵᱚᱱᱮᱥᱚᱨ ᱟᱨ ᱠᱚᱞᱠᱟᱛᱟ ᱫᱤᱱᱟᱹᱢ ᱥᱮᱱᱚᱜ ᱵᱮᱵᱚᱥᱛᱟ ᱮᱦᱚᱵ ᱞᱮᱫ ᱨᱮ
ᱦᱚᱸ ᱛᱟᱭᱚᱢ ᱛᱮ ᱛᱷᱩᱠᱩᱢ ᱮᱱᱟ ᱾ 


 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ